Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 264/07)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Fiefs Vendéens«

Referencenummer: PDO-FR-A0733-AM01

Meddelelsesdato: 12.6.2019

BESKRIVELSE OG BEGRUNDELSE FOR DEN GODKENDTE ÆNDRING

1. Geografisk område

Beskrivelse og begrundelse

I kapitel I, afsnit IV, nr. 1, i varespecifikationen foretages følgende ændringer for stykket om det geografiske område: »Druehøsten, fremstillingen og forarbejdningen finder sted i følgende kommuner i departementet Vendée som godkendt af »l'Institut national de l'origine et de la qualité« på det kompetente nationale udvalgs møde den 10. februar 2011: Auchay-sur-Vendée alene den delegerede kommune Auzay, Brem-sur-Mer, Bretignolles-sur-Mer, Le Champ-Saint-Père, Chantonnay, Château-Guibert, La Couture, L'Île-d'Olonne, Longèves, Mareuil-sur-Lay-Dissais, Olonne-sur-Mer, Pissotte, Le Poiré-sur-Velluire, Rives de l'Yon, Rosnay, Le Tablier, Vairé, Vix.«

Denne ændring er resultatet af en sammenlægning af visse kommuner.

Enhedsdokumentet ændres som følge af denne ændring.

2. Geografisk område DGC Mareuil

Beskrivelse og begrundelse

I kapitel I, afsnit IV, nr. 2, i varespecifikationen erstattes kommunerne for den supplerende geografiske betegnelse Mareuil af: »»Mareuil«: Le Champ-Saint-Père, Château-Guibert, La Couture, Mareuil-sur-Lay-Dissais, Rives de l'Yon, Rosnay, Le Tablier.«

Denne ændring er resultatet af en sammenlægning af visse kommuner.

Enhedsdokumentet berøres ikke af denne ændring.

3. Geografisk område DGC Vix

Beskrivelse og begrundelse

I kapitel I, afsnit IV, nr. 2, i varespecifikationen erstattes kommunerne for den supplerende geografiske betegnelse Vix af: »»Vix«: Auchay-sur-Vendée alene den delegerede kommune Auzay, Longèves, Le Poiré-sur-Velluire, Vix.«

Denne ændring er resultatet af en sammenlægning af visse kommuner.

Enhedsdokumentet berøres ikke af denne ændring.

4. Vinstoksorter

Beskrivelse og begrundelse

Kapitel I, afsnit V, nr. 1, i varespecifikationen erstattes af:

»Vinene er fremstillet af følgende druesorter: Hvidvine »Brem« primær druesort: chenin B komplementær druesort: chardonnay B anden druesort: grolleau gris G. »Chantonnay«, »Mareuil«, »Pissotte« primær druesort: chenin B komplementær druesort: chardonnay B. »Vix« anden druesort: chenin B komplementær druesort: chardonnay B anden druesort: sauvignon B. Rødvine »Brem«, »Pissotte« primær druesort: pinot noir N komplementær druesort: négrette N andre druesorter: cabernet-sauvignon N, gamay N, cabernet franc N »Chantonnay«, »Mareuil«, »Vix« primær druesort: cabernet franc N komplementær druesort: négrette N andre druesorter: pinot noir N, cabernet-sauvignon N, gamay N Rosévine »Brem« primær druesort: pinot noir N komplementærdruesort: gamay N andre druesorter: cabernet franc N, cabernet-sauvignon N, grolleau gris G, négrette N. »Chantonnay« primær druesort: pinot noir N komplementær druesort: gamay N andre druesorter: cabernet franc N, cabernet-sauvignon N, négrette N. »Mareuil«, »Vix«, »Pissotte« primær druesort: gamay N komplementær druesort: pinot noir N. andre druesorter: cabernet franc N, cabernet-sauvignon N, négrette N«

Denne ændring har fundet sted for at forenkle reglerne for sammenstikning af de forskellige DGC, samtidig med at der bevares en sammenhæng inden for betegnelsen.

Enhedsdokumentet berøres ikke af denne ændring.

5. Andel, der skal plantes

Beskrivelse og begrundelse

Kapitel I, afsnit V, nr. 2, i varespecifikationen erstattes af:

»Vinstoksorternes harmoni værdsættes for den ansete farve på det samlede vindyrkningsområde, hvor der dyrkes vin med den kontrollerede oprindelsesbetegnelse. Hvidvine »Brem«, »Vix«, »Chantonnay«, »Mareuil«, »Pissotte« Andelen af den primære druesort er større end eller lig med 60 % Andelen af den komplementære druesort er større end eller lig med 10 % Rød- og rosévine »Brem«, »Pissotte«, »Chantonnay«, »Mareuil«, »Vix« Andelen af den primære druesort er større end eller lig med 50 % Andelen af den komplementære druesort er større end eller lig med 10 %«

Denne ændring har fundet sted for at forenkle reglerne for sammenstikning af de forskellige DGC, samtidig med at der bevares en sammenhæng inden for betegnelsen.

Enhedsdokumentet berøres ikke af denne ændring.

6. Forbud mod vinhøst

Beskrivelse og begrundelse

I kapitel I, afsnit VII, nr. 1, i varespecifikationen udgår »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime).«.

Ophævelsen af forbuddet mod vinhøst finder sted i en sammenhæng, hvor den analytiske overvågning af modenheden holdes under kontrol og er tilfredsstillende. Det er derfor ikke længere nødvendigt at have en startdato for vinhøsten.

Enhedsdokumentet berøres ikke af denne ændring.

7. Minimumssukkerindhold

Beskrivelse og begrundelse

I kapitel I, afsnit VII, nr. 2, i varespecifikationen erstattes tallet for minimumssukkerindholdet i hvidvine af 170. Tallet for minimumssukkerindholdet i rødvine erstattes af 190.

Minimumssukkerindholdet er forhøjet for at opnå en bedre modenhed for druerne.

Enhedsdokumentet berøres ikke af denne ændring.

8. Naturligt minimalt alkoholindhold i volumen

Beskrivelse og begrundelse

I kapitel I, afsnit VII, nr. 2, i varespecifikationen, erstattes tallet for det naturlige minimale alkoholindhold i hvidvine af 10,5. Tallet for det naturlige minimale alkoholindhold i rødvine erstattes af 11.

Det naturlige minimale alkoholindhold forhøjes i forbindelse med forhøjelsen af druernes minimumssukkerindhold.

Enhedsdokumentet ændres som følge af denne ændring.

9. Nye vinstokke i produktion

Beskrivelse og begrundelse

I kapitel 1, afsnit VIII, nr. 2, led 1, udgår »på plads«.

Denne ændring er foretaget med henblik på en bedre sammenhæng i teksten.

Enhedsdokumentet berøres ikke af denne ændring.

10. Sammenstikning

Beskrivelse og begrundelse

Kapitel I, afsnit IX, nr. 1, litra b), vedrørende den kontrollerede oprindelsesbetegnelse »Fiefs vendéens«, godkendt ved ovennævnte dekret af 9. september 2011 erstattes af:

»Hvidvine Vinene kommer fra sammenstikning af druer eller vine i samme omfang som dem, der anvendes til vinstokbestanden. Rosé- og rødvine Vinene kommer fra sammenstikning af druer eller vine, i hvilke den primære drue udgør mindst 40 % og den komplementære drue i mindst 10 %.«

Denne ændring er foretaget med henblik på sammenhæng som følge af forenklingen af reglerne for vinstokbestanden.

Enhedsdokumentet berøres ikke af denne ændring.

11. Flygtigt syreindhold

Beskrivelse og begrundelse

I kapitel I, afsnit IX, nr. 1, litra d), vedrørende den kontrollerede oprindelsesbetegnelse »Fiefs vendéens«, godkendt ved ovennævnte dekret af 9. september 2011 erstattes »Vinene har efter gæring:« af »Vinene har på bearbejdningsstadiet:«. Tallet for det maksimale indhold af flygtig syre i hvid- og rosévine erstattes af 14,3. Tallet for det maksimale indhold af flygtig syre i rødvine erstattes af 16,3.

Maksimumsværdierne for indhold af flygtig syre er blevet ændret, da det vurderes til at være for svagt.

Enhedsdokumentet ændres som følge af denne ændring.

12. Kul til ønologisk brug

Beskrivelse og begrundelse

I kapitel I, afsnit IX, nr. 1, litra e), i varespecifikationen erstattes »— Til forarbejdningen af rosévin er det forbudt at anvende kul til ønologisk brug, alene eller i præparater« af »Til forarbejdningen af rosévin er det tilladt at anvende kul til ønologisk brug til fremstilling af vinmost og ung vin, der stadig er i gæringsfasen, for op til 15 % af de rosévine, der forarbejdes af den berørte vinproducent, for den pågældende høst og til en maksimal dosis på 60 g pr. hektoliter.«

Muligheden for at anvende kul til ønologisk brug for at rette visse fejl ved vinen.

Enhedsdokumentet ændres som følge af denne ændring.

13. Cirkulation mellem godkendte oplagshavere

Beskrivelse og begrundelse

Kapitel I, afsnit IX, nr. 4, litra b), i varespecifikationen er ophævet.

Det drejede sig om en bestemmelse, der forbød cirkulation af vin mellem godkendte oplagshavere før en bestemt dato.

Det er i forbindelse med en ændring af varespecifikationen blevet konstateret, at denne bestemmelse ikke er berettiget teknisk set, og den er derfor blevet ophævet.

Enhedsdokumentet berøres ikke af denne ændring.

14. Tilknytning til oprindelsesstedet

Beskrivelse og begrundelse

I kapitel I, afsnit X, nr. 1, litra a), i varespecifikationen er tallet 19 blevet erstattet af 18.

Denne ændring er en ajourføring af antallet af kommuner som følge af sammenlægningen af visse kommuner.

Enhedsdokumentet ændres som følge af denne ændring.

15. Overgangsforanstaltninger

Beskrivelse og begrundelse

I kapitel I, afsnit XI, nr. 2, litra a), i varespecifikationen udgår

Fra høsten 2011 til og med høsten 2015:

Hvidvine

»Brem«, »Pissotte«, »Mareuil«, »Vix«

Andelen af den primære druesort er større end eller lig med 50 %

Rød- og rosévine

»Brem«, »Pissotte«, »Mareuil«, »Vix«

Andelen af hoveddruesorterne er større end eller lig med 50 %

Rosévine

»Brem«

Andelen af de primære druesorter er større end eller lig med 80 %

Andelen af druesorten pinot noir N er større end eller lig med 30 %

Andelen af druesorten gamay N er større end eller lig med 10 %

»Mareuil«, »Pissotte«, »Vix«

Andelen af de primære druesorter er større end eller lig med 80 %

Andelen af druesorten gamay N er større end eller lig med 30 %

Andelen af druesorten pinot noir N er større end eller lig med 15 %.

I andet led, for de supplerende geografiske betegnelser Brem og Pissote, udgår »Andelen af de primære druesorter er større end eller lig med 80 %« og »Andelen af druesorten cabernet franc N er større end eller lig med 10 %. Andelen af druesorten négrette N er større end eller lig med 5 %« udgår.

I andet led for de supplerende geografiske betegnelser Mareuil og Vix udgår »Andelen af de primære druesorter er større end eller lig med 80 %« og »Omfanget af druesorten pinot noir N er større end eller lig med 10 %. Andelen af druesorten négrette N er større end eller lig med 5 %« udgår.

Disse sletninger svarer til overgangsbestemmelserne, der er udløbet.

Enhedsdokumentet berøres ikke af denne ændring.

16. Overgangsbestemmelser

Beskrivelse og begrundelse

Der tilføjes følgende til kapitel I, afsnit XI, nr. 3, i varespecifikationen: »b — De pågældende vindyrkningsarealer har på datoen for godkendelsen af varespecifikationen en afstand mellem rækkerne på mere end 1,80 m og mindre end eller lig med 2,20 m, kan anvende den kontrollerede oprindelsesbetegnelse til deres høst, lige indtil vinstokkene ryddes og senest til og med høsten 2021 med forbehold af opfyldelsen af de andre bestemmelser i den nærværende varespecifikation.«.

Denne ændring muliggør en tilpasning af vinmarken med et mål på mindst tre år.

Enhedsdokumentet berøres ikke af denne ændring.

17. Mærkning

Beskrivelse og begrundelse

Der tilføjes til kapitel I, afsnit XII, nr. 2, i varespecifikationen: »d) — På mærkningen af de vine, der er omfattet af den kontrollerede oprindelsesbetegnelse »Fiefs Vendéens«, kan en mindre geografisk enhed præciseres med forbehold for at: det drejer sig om en navngiven matrikelregistret lokalitet denne findes i høstanmeldelsen den navngivne matrikelregistrerede lokalitet nævnes umiddelbart under navnet på betegnelsen, den trykkes med skrifttegn, der hverken i højde eller bredde må være større end halvdelen af de skrifttegn, som udgør betegnelsen for den kontrollerede oprindelsesbetegnelse.«.

Enhedsdokumentet ændres som følge af denne ændring.

18. Mærkning

Beskrivelse og begrundelse

I kapitel I, afsnit XII, nr. 2, i varespecifikationen ophæves litra e).

Enhedsdokumentet berøres ikke af denne ændring.

19. Indberetningspligt

Beskrivelse og begrundelse

Kapitel II, afsnit I, nr. 1, i varespecifikationen erstattes af »Enhver aktør erklærer over for det faglige organ og forvaltningsorganet samt kontrolorganet før den 31. maj forud for høsten, hvilke jordlodder denne giver afkald på til fremstillingen af kontrolleret oprindelsesbetegnelse.«.

I kapitel II, afsnit I, nr. 3, i varespecifikationen tilføjes »over for det faglige organ og forvaltningsorganet« efter godkendelse.

I kapitel II, afsnit I, nr. 4, i varespecifikationen tilføjes »over for det faglige organ og forvaltningsorganet« efter godkendelse.

I kapitel II, afsnit I, nr. 5, i varespecifikationen tilføjes »over for det faglige organ og forvaltningsorganet« efter godkendelse.

Med denne ændring tilføjes forvaltningsorganet som modtager af oplysninger fra producenterne.

Enhedsdokumentet berøres ikke af denne ændring.

20. De vigtigste punkter, der skal kontrolleres

Beskrivelse og begrundelse

I A1 i kapitel III, i varespecifikationen, udgår »(ajourført edb-styret fortegnelse over vindyrkningsarealer)«.

I A2 i kapitel III, i varespecifikationen, udgår »(ajourført edb-styret fortegnelse over vindyrkningsarealer, erklæring, register)«.

I A3 i kapitel III, i varespecifikationen, udgår »(identifikationserklæring)«.

I B1 i kapitel III, i varespecifikationen, udgår »(visuel kontrol, optælling af antal af druer og vurdering af omkostninger ud fra en vejledende oversigt, der er udarbejdet til dette formål)«.

I B2 i kapitel III, i varespecifikationen, udgår »dato for høst, på stedet (vinlagerregistre) og (fjernelse af 200 bær og mål med refraktometer)«.

I B3 i kapitel III, i varespecifikationen, udgår »dokumentkontrol (vinlagerregistre) og (visuel kontrol)«.

I B4 i kapitel III, i varespecifikationen, udgår »(erklæringer, registre, eventuelle fravigelser) og kontrol på stedet«.

Enhedsdokumentet berøres ikke af denne ændring.

ENHEDSDOKUMENT

1. Produktets betegnelse

»Fiefs Vendéens«

2. Medlemsstatens navn

Frankrig

3. Type geografisk betegnelse

BOB — beskyttet oprindelsesbetegnelse

4. Kategorier af vinavlsprodukter

1. Vin

5. Beskrivelse af vinen/vinene

Hvid- og rosévine

Det er ikkemousserende hvid-, rosé- og rødvine.

Vinene har følgende analytiske egenskaber:

— naturligt alkoholindhold i volumen på mindst: hvidvine 10 %, rosévine 10,5 %, rødvine 10,5 %

— totalt maksimalt alkoholindhold udtrykt i volumen efter berigelse: hvidvine 12 %, rosévine 12 %, rødvine 12,5 %

— maksimalt indhold af flygtig syre: hvidvine 11 milliækvivalenter pr. liter, rosévine 11 milliækvivalenter pr. liter, rødvine 13 milliækvivalenter pr. liter

— maksimalt indhold af fermenterbart sukker (glukose og fruktose): hvidvine 3 g pr. liter, rosévine 3 g pr. liter, rødvine 2,5 g pr. liter

— maksimalt indhold af æblesyre: mindre eller lig med 0,4 g/l for rødvine.

Det totale syreindhold i totalt indhold af svovlholdige syrer og totalt alkoholindhold overholder bestemmelserne i fællesskabsbestemmelserne. Hvidvinene har en ligevægt, der domineres af deres friskhed. De er fine og delikate og er ofte kendetegnet med mineraler og en lang række blomster- og frugtagtige noter.

Rosévinene har nuancer fra svag rosa til laksefarvet. De er let syrlige med friskhed og fedme og oftest med frugtaroma.

Rødvinene adskiller sig med deres kraftige frugtagtige aroma, der nogle gange ledsages af noter af søde krydderier, læder og lakrids.

Generelle analytiske karakteristika Maksimalt alkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold Maksimalt indhold af flygtig syre (i milliækvivalenter pr. liter) 14,3 Totalt indhold af svovldioxid, maksimum (i milligram pr. liter)

Rødvine

Vinene har følgende analytiske egenskaber:

— naturligt alkoholindhold i volumen på mindst: 11 %

— maksimalt indhold af fermenterbart sukker (glukose og fruktose): 2,5 g pr. liter

— maksimalt indhold af æblesyre: mindre eller lig med 0,4 g/l for rødvine.

Det totale syreindhold i totalt indhold af svovlholdige syrer og totalt alkoholindhold overholder bestemmelserne i EU-lovgivningen.

Rødvinene adskiller sig med deres kraftige frugtagtige aroma, der nogle gange ledsages af noter af søde krydderier, læder og lakrids.

Generelle analytiske karakteristika Maksimalt alkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold Maksimalt indhold af flygtig syre (i milliækvivalenter pr. liter) 16,3 Totalt indhold af svovldioxid, maksimum (i milligram pr. liter)

6. Vinfremstillingspraksis

a. Væsentlige ønologiske fremgangsmåder

Specifik ønologisk fremgangsmåde

Til fremstilling af rosévine er anvendelsen af kul til ønologisk brug, alene eller blandet i præparater, forbudt.

Til fremstilling af rødvine er de substraktive berigelsesteknikker tilladte, og det maksimale delvise koncentreringsindhold i forhold til de realiserede mængder, er fastsat til 10 %.

Vinene overstiger ikke efter berigelse det følgende totale alkoholindhold udtrykt i volumen: hvidvine 12 %, rosévine 12 %, rødvine 12,5 %.

Foruden ovennævnte bestemmelser skal vinen, hvad angår ønologisk fremgangsmåde opfylde samtlige krav, der er fastsat er i fællesskabsbestemmelserne og i den franske lov om landbrug og fiskeri (»Code rural et de la pêche maritime«).

Dyrkningspraksis

Beplantningstætheden er mindst 5 000 vinstokke pr. ha.

Afstanden mellem rækkerne er mindre end eller lig med 1,80 m, og afstanden mellem vinstokkene i den samme række er mellem 0,90 m og 1,30 m.

Vinplanterne beskæres på følgende måder med højst ti skud pr. plante:

— enten ved simpel eller dobbel Guyotbeskæring

— eller ved beskæring af fem grene pr. vinstok.

Beskæringen slutter før den 31. maj i høståret.

Kul

Restriktion, der gælder for forarbejdningen

Til fremstilling af rosévin er det tilladt at anvende kul til ønologisk brug til fremstilling af vinmost og ung vin, der stadig er i gæringsfasen, for op til 15 % af de rosévine, der fremstilles af den berørte vinproducent, for den pågældende høst og en maksimal dosis på 60 g pr. hektoliter.

b. Maksimumsudbytte

Hvid- og rosévine

66 hektoliter pr. hektar

Rødvine

62 hektoliter pr. hektar

7. Afgrænset geografisk område

Druehøsten, fremstillingen og forarbejdning finder sted i følgende kommuner i departementet Vendée som godkendt af »l'Institut national de l'origine et de la qualité« på det kompetente nationale udvalgs møde den 10. februar 2011: Auchay-sur-Vendée alene den delegerede kommune Auzay, Brem-sur-Mer, Bretignolles-sur-Mer, Le Champ-Saint-Père, Chantonnay, Château-Guibert, La Couture, L'Île-d'Olonne, Longèves, Mareuil-sur-Lay-Dissais, Olonne-sur-Mer, Pissotte, Le Poiré-sur-Velluire, Rives de l'Yon, Rosnay, Le Tablier, Vairé, Vix.

8. Primære druesorter

Chenin B

Négrette N

Cabernet franc N

Chardonnay B

Pinot noir N

9. Tilknytning til det geografiske område

Det geografiske område er beliggende mellem det skovrige Vendée i nord og Luçon-sletten i syd. Det armorikanske bjergmassivs grænse strækker sig fra vest til øst fra Les Sables-d'Olonne ved Atlanterhavskysten til Fontenay-le-Comte. Vinmarkerne er beliggende i områderne, hvor denne grænse er skåret igennem af det strukturerede hydrografiske net på bakkeskråninger på mellem 3 % og 5 % og især vendt mod syd/sydvest. Så følger de geografiske enheder »Brem« omkring marskengene ved Olonne, »Mareuil« og »Chantonnay« langs dalene Lay og Yon, »Vix« og »Pissotte« på bakkeskråningerne ved floden Vendée. Dette geografiske område består af 18 kommuner fra den sydlige del af departementet Vendée.

Set fra et geologisk perspektiv er det geografiske område forholdsvis homogent, beliggende på kanten af det krystalagtige amorikanske fundament i kontakt med kalkformationerne fra juratiden. Den geologiske bund består først og fremmest af skifer og rhyolit, nogle gange af gneiss og amfibolit, endog kalk for den geografiske betegnelse »Vix«. Imidlertid er dette kalklag oftest dækket af et grovsandet fluvialt lag der er dannet i tertiærtiden. Følgelig er de præcist afgrænsede områder for høsten af druer som oftest syreholdig brun jord, der indeholder en stor andel af grove bestanddele. De skiller sig grundlæggende ud fra den dybe siltblandede jord i skovområdet i nord såvel som fra den frugtbare svære lerjord på sletten i syd. Klimaet i det sydlige Vendée, et tempereret kystklima, er markant varmere end klimaet i skovområdet, der er beliggende længere mod nord. Det regner især mindre, og solen skinner mere, og der er et underskud af regn om sommeren (områderne Olonne og La Rochelle er de mest solrige på Atlanterhavskysten med 1 430 soltimer i gennemsnit over en periode på 6 måneder fra juni til september). Den årlige gennemsnitstemperatur svinger mellem 12 °C og 12,5°C med de største temperatursvingninger fra vest til øst, efterhånden som man kommer højere og højere op, og påvirkningen fra havet forsvinder.

Beskrivelse af de menneskelige faktorer, der bidrager til tilknytningen

En lang række dokumenter, der udgør et tiende på vinproduktet, som blev betalt til klostre i regionen, vidner om udviklingen af vindyrkningen i Vendée i middelalderen. Fra det 11. århundrede etableres der en aktiv handel med vine med den geografiske betegnelse »Brem« til Holland. Fra det 12. århundrede til det 15. århundrede bliver vinene med den geografiske betegnelse »Mareuil« transporteret med flodpram til havnene i Saint-Benoist og Moricq-sur-le-Lay, dernæst gennem La Rochelle, hvor de lastes på skibe med destinationen England.

Vi må vente på skrifterne fra Rabelais, der opholder sig i Fontenay-le-Comte og Maillezais fra 1520 til 1528, for at kende de druesorter, der blev anvendt den gang. I det 16. og 17. århundrede var den mest dyrkede hvide druesort allerede chenin B (»Franc Blanc« i »Brem«, »Blanc d'Aunis« i »Vix«), mens vinstokbestanden af rosé- og rødvine var domineret af pinot noir N og især négrette N (kaldet »Pinot Rosé« eller »Bourgogne« i »Brem«, »Ragoûtant« i »Mareuil« og »Chantonnay«, »Folle Noire« i »Vix«). Indførelsen af druesorten cabernet franc N stammer fra det 18. århundrede.

Vinavl i Vendée fik et kraftigt opsving i det 19. århundrede og omfattede 18 000 hektar i 1880. Efter angreb fra vinlus specialiserede producenter fra det sydlige Vendée sig og satte vindyrkningsarealet i stand på de bedst beliggende bakkeskråninger med podede planter fra traditionelle druesorter, hvortil tilføjedes hovedsageligt druesorterne gamay N, chardonnay B, cabernet-sauvignon N og i henhold til område druesorterne sauvignon blanc B (»Vix«), grolleau gris G (»Brem«).

Efter anden verdenskrig forsøgte producenterne at samle de fem historiske produktionscentre. Mærket »Anciens Fiefs du Cardinal« blev skabt i 1953 med henvisning til Richelieu, der udnævntes til biskop af Luçon i 1608 og var stor foregangsmand for vine med den geografiske betegnelse »Mareuil«. Reglerne for produktion blev kodificeret og strammet op, hvilket gjorde det muligt at forbedre kvaliteten, samtidig med at de lokale egenskaber ved vinstokkene respekteredes. Vinene »Vins des Fiefs Vendéens« blev godkendt som simpel oprindelsesbetegnelse i 1965, dernæst som »vins des pays« i 1974 og som »appellation d'origine vin délimité de qualité supérieure« i 1984. Indsatsen vedrørende anerkendelse af den kontrollede oprindelsesbetegnelse blev indledt i 1991.

I 2009 dækkede vindyrkningsarealet 480 hektarer, der udnyttedes af ca. 40 producenter med en årlig gennemsnitsproduktion på 27 000 hektoliter, heraf 45 % rosévine, 40 % rødvine og 15 % hvidvine. Hvidvinene har en ligevægt, der domineres af deres friskhed. De er fine og delikate og er ofte kendetegnet af mineraler og en lang række blomster- og frugtagtige noter.

Rosévinene har nuancer fra svag rosa til laksefarvet. De er let syrlige med friskhed og fedme og oftest med frugtaroma.

Rødvinene adskiller sig med deres kraftige frugtagtige aroma, der nogle gange ledsages af noter af søde krydderier, læder og lakrids. Hvad angår de geografiske betegnelser »Brem« og »Pissotte«, er de ofte rubin- til granatfarvet, er runde og fine, mens vinene »Mareuil«, »Chantonnay« og »Vix« kan være mere farvede og have en mere struktureret smag. Den sydlige tendens for klimaet i den sydlige del af Vendée med sit gavmilde sollys sammen med bakkeskråninger med stenet og overfladisk jord, som hovedsageligt er af skifer eller rhyolit, har ledt vindyrkningen i det geografiske område i retning af en lang tradition for vinproduktion af hovedsageligt rosé- og rødvine, som i gennemsnit udgør 85 % af produktionen af den kontrollede oprindelsesbetegnelse.

Vindyrkningsarealet geografiske beliggenhed mellem Val de Loire og Sud-Ouest giver sig også udtryk i vinstoksorterne gennem generationer. Således består vinmarken af en original vinstokbestand, der blander påvirkninger fra Loire (chenin, cabernet franc, grolleau gris) med kontinentale (pinot noir, gamay) og sydvestlige (négrette, cabernet-sauvignon) påvirkninger. I alle tilfælde er druesorten chenin B dominerende inden for hvidvine, druesorterne pinot noir N og gamay N er de primære druesorter inden for rosévine, mens druesorterne pinot noir N, cabernet franc N og négrette N er grundlaget for rødvine og sikrer produkternes egenskaber.

Historien bag hver eneste geografiske betegnelse minder os om, at de forskellige handelskanaler har eksisteret længe. Således blev vinene med den geografiske betegnelse »Brem« fragtet gennem havnen Saint-Martin-de-Brem, dem med betegnelserne »Mareuil« og »Chantonnay« gennem vallée du Lay, dem med betegnelserne »Vix« og »Pissotte« gennem Vendées udmunding. I betragtning af ændringerne i de naturlige faktorer (jordbund og klima) har producenterne gennem tiden lokalt rettet sig mod strategier for vinstokke og traditioner for forskellige og tilbagevendende sammenstikninger, hvilket fører til smagsnuancer vinene imellem og er medvirkende til rigdommen i vinene med den kontrollerede oprindelsesbetegnelse. Der har dog aldrig været gennemført sammenstikninger med vinene fra de fem geografiske enheder, og det ønskes heller ikke.

Siden 1985 har omdømmet for den kontrollerede oprindelsesbetegnelse »Fiefs vendéens« udviklet sig stærkt, og salgsmængden er næsten fordoblet. Feriegæsterne ved kysten i Vendée sætter pris på vinenes særpræg, friskhed og frugtagtige aroma. Deres forskelligartethed gør det muligt at bruge dem i enhver situation med den regionale gastronomi.

10. Vigtige yderligere betingelser (emballering, mærkning, andre krav)

Mærkning

Retlig ramme:

De nationale bestemmelser

Type supplerende betingelse:

Supplerende bestemmelser om mærkningen

Beskrivelse af betingelsen:

Navnet på den kontrollerede oprindelsesbetegnelse kan suppleres af en af de følgende supplerende geografiske betegnelser:

— »Brem«

— »Chantonnay«

— »Mareuil«

— »Pissotte«

— »Vix«

for de vine, der opfylder de produktionsbetingelser, der er fastsat for hver betegnelse i varespecifikationen.

Navnet på den kontrollerede oprindelsesbetegnelse kan suppleres af den supplerende geografiske betegnelse »Val de Loire« i henhold til de i varespecifikationen fastsatte bestemmelser.

Enhver frivillig angivelse skrives på etiketterne med skrifttegn, der hverken i højde, bredde og tykkelse er større end det dobbelte af de skrifttegn, som udgør betegnelsen for den kontrollerede oprindelsesbetegnelse.

Mærkning

Retlig ramme:

De nationale bestemmelser

Type supplerende betingelse:

Supplerende bestemmelser om mærkningen

Beskrivelse af betingelsen:

Størrelsen på skrifttegnene for de supplerende geografiske betegnelser »Brem«, »Chantonnay«, »Mareuil«, »Pissotte«, »Vix« er både i højde, bredde og tykkelse mindre end eller lige så store som de skrifttegn, som udgør betegnelsen for den kontrollerede oprindelsesbetegnelse.

Størrelsen på skrifttegnene for de supplerende geografiske betegnelser »Val de Loire« er både i højde, bredde og tykkelse mindre end eller lige så store som de skrifttegn, som udgør betegnelsen for den kontrollerede oprindelsesbetegnelse.

Enhver angivelse af navnet på en druesort er forbudt på etiketten med alle de obligatoriske oplysninger.

Vinene kan have angivelse af årgang, hvis de druer, der er anvendt til fremstillingen, udelukkende er fra det år.

I mærkningen af de vine, der er omfattet af den kontrollerede oprindelsesbetegnelse »Fiefs Vendéens«, kan en mindre geografisk enhed præciseres på betingelse af at: det drejer sig om en navngiven matrikelregistret lokalitet denne findes i høstanmeldelsen den navngivne matrikelregistrerede lokalitet nævnes umiddelbart under navnet på betegnelsen, den trykkes med skrifttegn, der hverken i højde eller bredde må være større end halvdelen af de skrifttegn, som udgør betegnelsen for den kontrollerede oprindelsesbetegnelse.

Link til varespecifikationen

https://info.agriculture.gouv.fr/gedei/site/bo-agri/document_administratif-b8ebb03b-ef0d-44f7-9695-fac9f1495b9e

(1) EUT L 9 af 11.1.2019, s. 2.